Sinfonia n.88, n.92 Oxford, n.94 La sorpresa, Sinfonia concertante op.84 (Blu-ray) - Blu-ray - Film Musicale | IBS
Sinfonia n.88, n.92 Oxford, n.94 La sorpresa, Sinfonia concertante op.84 (Blu-ray)
Interpreti: Franz Joseph Haydn, Leonard Bernstein
Grosser Musikvereinssaal Wien, 1984/1985. [Resep] Bone in tamatiesous met gebakte eiers | Maroela Media
[Resep] Bone in tamatiesous met gebakte eiers
Hierdie laatontbyt kan met min moeite voorberei word. Selfs al kamp julle of het net ŉ vuur of gasbraaier om mee kos te maak, is hierdie idee maklik, vinnig en lekker. ŉ Geurige tamatie-bonemengsel, wat jy kan geur soos julle daarvan hou, met ŉ gebakte eier of twee vir elkeen. Geniet dit met ŉ kleurvolle vrugteslaai. Die vrugte kan voor die warm gereg geëet word en jy kan besluit of dit met muesli en/of jogurt geniet gaan word en of julle dit ná die eiergereg as “nagereg” wil eet.
Gebruik verkieslik ongegeurde jogurt want die jogurt wat reeds gegeur is, is dikwels onnodig soet en bevat heelwat suiker. Die soet smaak van seisoenale vrugte sorg vir ŉ lekker balans met die jogurt en as jy dan neute of selfs ŉ bietjie kaneel daarmee saam eet, is dit ŉ vars en natuurlike manier om te eet. Enige kombinasie van vrugte kan goed werk en dit wat in seisoen is, komplementeer mekaar dikwels ook uitstekend. Ek het pynappel, peer, mango en druiwe gebruik en ŉ paar granaatpitte maak dit sommer feestelik.
1 blik (410 g) cannellini -bone, gedreineer
1 blik (410 g) gebakte boontjies in tamatiesous
2 e (30 ml) basiliekruidpesto
’n handvol vars origanum-blare
Plaas tamaties in ’n braaipan (ŉ AMC 24 cm Chef’s Pan werk uitstekend) en bring oor ŉ matige hitte tot kookpunt. Roer die twee soorte bone by en laat prut tot die vloeistof effens ingedamp het.
Roer pesto by en geur na smaak met suurlemoensap en peper. Verlaag die hitte en laat prut ŉ paar minute tot die vloeistof effens ingedamp en die mengsel aromaties is.
Skep van die tamatie-bonemengsel op ŉ bord, plaas een of twee gebakte eiers bo-op en sprinkel met vars kruie. Vars avokado kan ook bo-op gesit word om dit selfs nog meer vullend te maak.
Die tamatiemengsel kan met ander speserye en bestanddele gegeur word. Probeer gerus ŉ bietjie kerriepoeier, vars gerasperde gemmer, rooipeper, brandrissies of jalapeños, paprika of selfs net ander vars kruie soos tiemie of koljanderblare.